recursal/SuperWikiNEXT-32B huggingface dataset:
**สมการเชบีเชฟ** (อังกฤษ: Chebyshev's equation) คือสมการอนุพันธ์กำลังสองสามัญเชิงเส้น (second order linear Ordinary differential equation) ซึ่งมีรูปแบบดังนี้

{\displaystyle (1-x^{2}){d^{2}y \over dx^{2}}-x{dy \over dx}+p^{2}y=0}
โดย p ค่าคงที่จำนวนจริง สมการนี้ตั้งตามชื่อของนักคณิตศาสตร์ชาวรัสเซีย ฟับนูตี เชบีเชฟ (Pafnuty Chebyshev)

ผลตอบจะอยู่ในรูปของอนุกรมค่าที่ยกกำลัง (Power series):

{\displaystyle y=\sum \_{n=0}^{\infty }a\_{n}x^{n}}
โดยที่ค่าสัมประสิทธิ์ต้องสอดคล้องกับความสัมพันธ์เวียนเกิด (recurrence relation) ดังต่อไปนี้

{\displaystyle a\_{n+2}={(n-p)(n+p) \over (n+1)(n+2)}a\_{n}.}
จากการทดสอบด้วยอัตราส่วน (ratio test) กับความสัมพันธ์เวียนเกิดข้างต้น จะพบว่าค่า ในอนุกรมดังกล่าวจะลู่เข้า (converge) ในช่วง {\displaystyle x\in [-1,1]}

ความสัมพันธ์เวียนเกิดข้างต้นนี้เราสามารถกำหนดค่าเริ่มต้นสำหรับ {\displaystyle a\_{0}} และ {\displaystyle a\_{1}} ได้ ซึ่งทำให้ได้ผลตอบในปริภูมิสองมิติที่เป็นอิสระต่อกัน เช่นหากลองเลือกให้ {\displaystyle a\_{0}} และ {\displaystyle a\_{1}} มีค่าเป็น {\displaystyle 0} และ {\displaystyle 1}

กรณี {\displaystyle a\_{0}} = 1 ; {\displaystyle a\_{1}} = 0 จะได้

{\displaystyle F(x)=1-{\frac {p^{2}}{2!}}x^{2}+{\frac {(p-2)p^{2}(p+2)}{4!}}x^{4}-{\frac {(p-4)(p-2)p^{2}(p+2)(p+4)}{6!}}x^{6}+\cdots }
และ

กรณี {\displaystyle a\_{0}} = 0 ; {\displaystyle a\_{1}} = 1 จะได้

{\displaystyle G(x)=x-{\frac {(p-1)(p+1)}{3!}}x^{3}+{\frac {(p-3)(p-1)(p+1)(p+3)}{5!}}x^{5}-\cdots .}
ซึ่งผลตอบในรูปแบบทั่วไปเกิดมาจากผลรวมเชิงเส้น (linear combination) ของสองผลตอบข้างต้นนี้

เมื่อ p เป็นจำนวนเต็มบวก ฟังก์ชันใดฟังก์ชันหนึ่งที่กล่าวมาข้างต้นจะมีลำดับที่จำกัด โดยที่ ฟังก์ชัน {\displaystyle F} จะมีพจน์ถึงแค่ {\displaystyle x^{p}} เมื่อ p เป็นจำนวนคู่ และในทางกลับกัน ฟังก์ชัน {\displaystyle G} จะมีพจน์ถึงแค่ {\displaystyle x^{p}} เมื่อ p เป็นจำนวนคี่ ซึ่งส่งผลให้ลำดับของอนุกรมผลตอบจะมีลำดับจำกัดอยู่แค่ลำดับ p และเป็นเพียงพหุคูณของ พหุนามเชบีเชฟ (Chebyshev polynomial) ลำดับ p เท่านั้นเอง ดังจะเขียนเป็นความสัมพันธ์ได้ดังนี้

{\displaystyle T\_{p}(x)=(-1)^{p/2}\ F(x)\,} ถ้า p เป็นจำนวนคู่
{\displaystyle T\_{p}(x)=(-1)^{(p-1)/2}\ p\ G(x)\,} ถ้า p เป็นจำนวนคี่
โดยที่ {\displaystyle T\_{p}(x)} คือ พหุนามเชบีเชฟ ลำดับ p

อนึ่ง เราสามารถหาผลตอบได้ในกรณีที่ p เป็นจำนวนเต็มลบได้เช่นกัน เพียงแต่ว่าผลตอบที่ได้นั้นจะซ้ำกับผลตอบในกรณีที่ p เป็นจำนวนเต็มบวก อันเนื่องมาจากสมการเชบีเชพนี้มีคุณสมบัติไม่ไม่แปรเปลี่ยน (invariant) ภายใต้การแทนค่าระหว่าง p และ {\displaystyle -p} นั้นเอง

อ้างอิง
-------

* สมการเชบีเชฟ จากเว็ปของแพลเนตแมธ
**ว่านตะขาบ** ชื่อวิทยาศาสตร์:  *Muehlenbeckia platyclada* (F.v.Muell.) Meissn. เป็นพืชในวงศ์ Polygonaceae ชื่ออื่นๆคือ ตะขาบบิน ตะขาบหิน ตะขาบปีนกล้วย (ภาคกลาง) เพว เฟอ (กรุงเทพมหานคร) ว่านตะเข็บ (ภาคเหนือ) ผักเปลว ตะขาบทะยานฟ้า

ลักษณะ
------

ไม้พุ่ม ลำต้นตั้งตรง ต้นอ่อนสีเขียว แบนเรียบ เป็นข้อๆ สีเขียว ตั้งตรง แตกกิ่งก้านมาก ต้นแก่โคนต้นเป็นสีน้ำตาลและกลม ใบเป็นใบเดี่ยว มีขนาดเล็ก มีใบน้อย หรือไม่มีเลย ใบเรียงสลับ ร่วงง่าย ขอบใบเรียบ เนื้อใบอ่อนนิ่ม ไม่มีก้านใบ ดอกออกเป็นช่อสั้นๆ ออกเป็นกระจุกเล็กๆ ที่บริเวณข้อ ดอกตัวผู้และดอกตัวเมียแยกต้นกัน ดอกย่อยขนาดเล็กมาก กลีบรวมสีขาวแกมเขียว มี 5 กลีบ รูปไข่ ก้านดอกสั้น โคนกลีบดอกติดกัน ก้านชูดอกสั้นมาก เกสรตัวผู้ 7-8 อัน ผลสด มีเนื้อ ฉ่ำน้ำ รูปค่อนข้างกลม ผลอ่อนมีสีเขียว เมื่อสุกสีแดง มีรสหวาน เมล็ดเดี่ยว สีเหลือง เป็นสัน 3 สัน

ทรงพุ่มของว่านตะขาบ

สรรพคุณ
-------

ว่านตะขาบมีฤทธิ์เป็นยาสมุนไพร ทั้งต้น แก้ร้อนใน ดับพิษต่างๆ แก้ฝีในปอด แก้ไอ แก้เจ็บคอ ใช้ภายนอก แก้โรคผิวหนังเจ็บ ผื่นคัน น้ำเหลืองเสีย งูสวัด ฝีตะมอย ต้นและใบสด ตำผสมเหล้า พอกหรือคั้นน้ำทา ถอนพิษแมงป่องและตะขาบ แก้ฟกบวม เคล็ดขัดยอก ใบตำผสมเหล้าขาว คั้นน้ำหยอดหูแก้หูน้ำหนวก

อ้างอิง
-------

1. ↑  ตะขาบบิน
2. ↑  ตะขาบบิน
หน้าปก "ว่าด้วยสงคราม" ฉบับตีพิมพ์ครั้งแรก
***ว่าด้วยสงคราม*** (เยอรมัน: *Vom Kriege*) เป็นตำราพิชัยสงคราม เริ่มแต่งโดยพลตรีคาร์ล ฟ็อน เคลาเซอวิทซ์ เมื่อปีค.ศ. 1827 โดยเรียบเรียงจากสงครามนโปเลียน แต่เขาเสียชีวิตก่อนจะเขียนเสร็จ ตีพิมพ์ครั้งแรกเป็นภาษาเยอรมันในปี ค.ศ. 1832 

ตำราพิชัยสมัยเก่าโดยเฉพาะของจีน ให้ความสำคัญต่อกษัตริย์และแม่ทัพ ซึ่งมีอำนาจเบ็ดเสร็จเด็ดขาด และไม่รวมสถานการณ์ของประชาชนอยู่ในสมการสงคราม อย่างไรก็ตาม เคลาเซอวิทซ์มองว่าสงครามเป็นเครื่องมือเพื่อสนองความต้องการบางอย่างของรัฐ และรากฐานของรัฐก็คือประชาชน ไม่ใช่ผู้ปกครองหรือกองทัพ ดังนั้น อารมณ์ของประชาชนที่มีต่อผู้ปกครองหรือกองทัพ ย่อมมีผลขับเคลื่อนสงครามในทางใดทางหนึ่ง ดังนั้นผู้ปกครองควรมีทักษะในการชักนำความรู้สึกนึกคิดของประชาชน ให้เป็นไปในทางที่ตนเองต้องการ

นอกจากนี้ ในพิชัยสงครามฉบับนี้ เคลาเซอวิทซ์ประดิษฐ์คำว่า "หมอกสงคราม" ซึ่งเขาอธิบายว่าในสนามรบจริง เราไม่อาจเห็นหรือรับรู้ทุกอย่างชัดแจ้ง ที่ทั้งของข้าศึกหรือพวกพ้องในความคลุมเครือ สภาพของข้าศึกหรือพวกพ้องอยู่ในความคลุมเครือ เปรียบดั่งอยู่ท่ามกลางไอหมอก

พิชัยสงครามชุดนี้ประกอบด้วยแปดเล่ม ได้แก่

* เล่มที่ 1 "ว่าด้วยธรรมชาติสงคราม" (Über die Natur des Krieges)
* เล่มที่ 2 "ว่าด้วยทฤษฎีสงคราม" (Über die Theorie des Krieges)
* เล่มที่ 3 "ว่าด้วยยุทธศาสตร์โดยทั่วไป" (Von der Strategie überhaupt)
* เล่มที่ 4 "การรบ" (Das Gefecht)
* เล่มที่ 5 "กองทัพ" (Die Streitkräfte)
* เล่มที่ 6 "การป้องกัน" (Verteidigung)
* เล่มที่ 7 "การโจมตี" (Der Angriff)
* เล่มที่ 8 "แผนการสงคราม" (Kriegsplan)

อ้างอิง
-------

1. ↑  Vom Kriege clausewitz.com
**วันขอบคุณแรงงาน** (ญี่ปุ่น: 勤労感謝の日; โรมาจิ: *Kinrō kansha no hi*) (อังกฤษ: Labor Thanksgiving Day) เป็นวันหยุดราชการในประเทศญี่ปุ่น ถูกจัดขึ้นเป็นประจำในวันที่ 23 พฤศจิกายน ของทุกปี โดยกฎหมายได้กำหนดให้วันดังกล่าวเป็นการรำลึกถึงแรงงานที่ทำงานด้วยมือ การผลิต และการให้ความขอบคุณแก่ผู้อื่น 

ในวันนี้ มีการจัดเทศกาลขึ้นทั่วประเทศญี่ปุ่น อย่างเช่นในเทศกาลแรงงานนางาโนะ เพื่อกระตุ้นให้เกิดจิตสำนึกทางด้านสิ่งแวดล้อม สันติภาพและสิทธิมนุษยชน

ประวัติ
-------

วันขอบคุณแรงงานเป็นชื่อเรียกใหม่สำหรับเทศกาลเก็บเกี่ยวข้าวเดิม ซึ่งเป็นที่รู้จักกันว่า (ญี่ปุ่น: 新嘗祭; โรมาจิ: *Niiname-sai*) ซึ่งเชื่อกันว่าจัดขึ้นครั้งแรกในเดือนพฤศจิกายน ค.ศ. 678 ซึ่งตามประเพณีดั้งเดิม เทศกาลดังกล่าวถูกจัดขึ้นเพื่อเฉลิมฉลองการทำงานหนักระหว่างปี และจักรพรรดิแห่งญี่ปุ่นจะทรงอุทิศผลผลิตที่เก็บเกี่ยวได้ให้กับวิญญาณ และลิ้มรสข้าวเป็นครั้งแรก

วันหยุดราชการสมัยใหม่ถูกจัดขึ้นหลังจากสงครามโลกครั้งที่สอง ในปี ค.ศ. 1948 เพื่อเป็นการรำลึกถึงรัฐธรรมนูญญี่ปุ่น ซึ่งได้รับการแก้ไขหลังจากสงคราม รวมทั้งสิทธิมนุษยชนและสิทธิแรงงานที่เพิ่มมากขึ้น ปัจจุบัน Niiname-sai เป็นเทศกาลที่ถูกจัดขึ้นโดยราชวงศ์ญี่ปุ่น ในขณะที่วันขอบคุณแรงงานเป็นวันหยุดราชการ

นอกจากนี้ วันที่ 1 พฤษภาคม ยังมีการเฉลิมฉลองวันแรงงานด้วยเช่นกัน โดยสหภาพแรงงานหลายแห่งในประเทศ ซึ่งมีการรวมตัวและเดินขบวนเรียกร้องในโตเกียว จังหวัดโอซากะ และเมืองนาโงยะ

แหล่งข้อมูลอื่น
---------------

* Kids Web Japan

| * ด
* ค
* ก
ญี่ปุ่น วันหยุดราชการญี่ปุ่น |
| --- |
| 
* วันขึ้นปีใหม่ (ตรุษญี่ปุ่น)
* วันบรรลุนิติภาวะ
* วันชาติ
* วันพระราชสมภพของสมเด็จพระจักรพรรดิ
* วันวสันตวิษุวัต
* วันโชวะ
* วันรัฐธรรมนูญ
* วันสีเขียว
* วันเด็กแห่งชาติ
* วันที่ระลึกโอกินาวะ
* วันแห่งทะเล
* วันแห่งภูเขา
* วันเคารพผู้สูงอายุ
* วันศารทวิษุวัต
* วันกีฬาแห่งชาติ
* วันวัฒนธรรม
* วันขอบคุณแรงงาน

 |
| 
* สัปดาห์ทอง
* ระบบแฮปปี้ซันเดย์

 |
**ปลาซิวควาย** (อังกฤษ: Silver rasbora, Yellowtail rasbora) เป็นปลาน้ำจืดจำพวกปลาซิวชนิดหนึ่ง มีชื่อวิทยาศาสตร์ว่า *Rasbora tornieri* อยู่ในวงศ์ปลาตะเพียน (Cyprinidae) มีรูปร่างยาวทรงกระบอก แบนข้างเล็กน้อย ปากเล็กไม่มีหนวด ตาโต ครีบเล็ก ครีบหางเว้าลึก มีเกล็ดใหญ่ ตัวมีสีเหลืองอ่อนอมทอง มีแถบสีเงินพาดตามความยาวกลางลำตัวจนถึงโคนหาง ครีบสีเหลืองอ่อนมีขอบสีคล้ำ มีขนาดประมาณ 6 เซนติเมตร พบใหญ่สุด 10 เซนติเมตร

อาศัยอยู่เป็นฝูงใหญ่ในแม่น้ำและแหล่งน้ำนิ่ง รวมถึงลำธารในที่สูงบางแห่ง พบในภาคใต้ ภาคกลาง ถึงแม่น้ำโขง มีพฤติกรรมชอบตอมตะไคร่หรือสาหร่ายบริเวณใต้แพหรือท่าน้ำ อาหารได้แก่ พืชน้ำ และแมลงน้ำขนาดเล็ก เป็นปลาเศรษฐกิจ นิยมบริโภคโดยปรุงสด ทำปลาร้าหรือปลาแห้ง และนิยมเลี้ยงเป็นปลาสวยงามด้วย โดยที่ ดร.ฮิวจ์ แมคคอร์มิค สมิธ ได้รายงานว่า เป็นปลาทีมีขนาดใหญ่ที่สุดในจำพวกปลาซิวที่พบได้ในประเทศไทย พบชุกชุมในแม่น้ำสายใหญ่ ๆ ถูกจับได้คราวละมาก ๆ ชาวชนบทนิยมใช้เป็นอาหารรับประทานกัน

อ้างอิง
-------

1. ↑  หน้า 167 หนังสือสาระน่ารู้ปลาน้ำจืดไทย เล่ม ๑ โดย สมโภชน์ อัคคะทวีวัฒน์ พ.ศ. 2547 ISBN 974-00-8701-9

แหล่งข้อมูลอื่น
---------------

* รูปและข้อมูลปลาซิวควาย
**ตัวละครหลักและปรากฏซ้ำ**จากชุดบันเทิงคดีวิทยาศาสตร์การทหาร *สตาร์คราฟต์* แสดงรายการด้านล่าง จัดระเบียบโดยสปีชีส์และกลุ่มแยกที่เข้าด้วยมากที่สุดในจักรวาลบันเทิงคดี เรื่องของชุด*สตาร์คราฟต์* เกี่ยวข้องกับกิจการระหว่างดาวในภาคห่างไหลของดาราจักร ซึ่งสามสปีชีส์แก่งแย่งชิงความเป็นใหญ่ ได้แก่ เทอร์แรน (Terrans) มนุษยชาติฉบับอนาคตซึ่งมีการแบ่งแยกอย่างมาก โพรทอส (Protoss) เผ่าเทวาธิปไตยซึ่งมีความสามารถพลังจิตอย่างกว้างขวาง และเซิร์ก (Zerg) สปีชีส์คล้ายแมลงซึ่งถูกบุคคลจิตกลุ่ม (hive mind persona) บัญชา สองสปีชีส์หลังถูกเซลนากา (Xel'Naga) สปีชีส์ที่สี่ซึ่งเชื่อว่าสูญพันธุ์ไปแล้ว ตัดต่อพันธุกรรม ชุดเริ่มด้วยวิดีโอเกม *สตาร์คราฟต์* เมื่อปี 2541 ของบลิซซาร์ดเอนเตอร์เทนเมนต์ และขยายด้วยภาคต่อ (sequel) *อินเซอร์เร็กชัน* *เรทริบิวชัน* *บรูดวอร์* *โกสต์* *วิงส์ออฟลิเบอร์ตี* *ฮาร์ตออฟเดอะสวอร์ม* และ*เลกาซีออฟเดอะวอยด์*ที่ยังไม่วางขาย แฟรนไชส์ถูกขยายเพิ่มอีกด้วยชุดนวนิยาย นวนิยายกราฟิกและงานอื่น

ตัวละครเทอร์แรน
---------------

### จิม เรย์เนอร์

จิม เรย์เนอร์ (Jim Raynor) เป็นพระเอกหลักของเทอร์แรนในชุด*สตาร์คราฟต์* และตัวละครหลักของชุด พากย์โดย โรเบิร์ต คล็อตเวอร์ธี (Robert Clotworthy) อดีตนายอำเภออาณานิคมบนดาวเคราะห์ทุรกันดารมาร์ซารา (Mar Sara) เรย์เนอร์เข้ากับนักปฏิบัติของอาร์กทูรัส เมงสก์ (Arcturus Mengsk) ในการต่อสู้กับคอนเฟเดอเรซีออฟแมนซึ่งเป็นทรราชและฉ้อฉล เขาพัฒนาความสัมพันธ์กับซาราห์ เคอร์ริแกน มือขวาของเมงสก์ ทว่า เขาตระหนักอย่างรวดเร็วว่าเมงสก์ห่างไกลจากคุณธรรมนักเมื่อเขาทอดทิ้งเคอร์ริแกนและประชากรทั้งหมดของดาวเคราะห์หนึ่งให้ตายในมือของเซิร์กเพื่อสนองความกระหายอำนาจของตน เรย์เนอร์ซึ่งบัดนี้ตาสว่างและขมขื่น ตั้งขบวนการกบฏของตนเองเพื่อคัดค้านเทอร์แรนโดมีเนียนจักรวรรดิใหม่ของเมงสก์
**ผ่องศรี แซ่จึง** เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรจังหวัดศรีสะเกษครั้งแรก ในปี 2544 สังกัดพรรคชาติไทย และเป็นสมาชิกวุฒิสภาจังหวัดศรีสะเกษในปี 2549 ปัจจุบันสังกัดพรรคเพื่อไทย และเป็นประธานคณะกรรมการพัฒนาสตรีอำเภอราษีไศล

ประวัติ
-------

ผ่องศรี แซ่จึง เดิมชื่อ ผ่องศรี เย็นใจ เกิดเมื่อวันที่ 20 กุมภาพันธ์ พ.ศ. 2493 สำเร็จการศึกษาปริญญาตรี การศึกษบัณฑิต (กศ.บ.) สาขามัธยมศึกษา จากวิทยาลัยวิชาการศึกษา เธอสมรสกับ ปวีณ แซ่จึง

การทำงาน
--------

ผ่องศรี แซ่จึง สมัครรับเลือกตั้งเป็นสมาชิกสภาผู้แทนราษฎรจังหวัดศรีสะเกษครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคชาติไทย และได้รับเลือกตั้งเป็น ส.ส.สมัยแรก ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เธอไม่ได้ลงสมัครรับเลือกตั้งโดยให้สามี (ปวีณ แซ่จึง) ลงรับสมัครแทน

ผ่องศรี แซ่จึง ลงสมัครรับเลือกตั้งอีกครั้งในการเลือกตั้งสมาชิกวุฒิสภาไทยเป็นการทั่วไป พ.ศ. 2549 และได้รับเลือกตั้งเป็นลำดับที่ 1 

ผ่องศรี แซ่จึง กลับมาลงสมัครรับเลือกตั้งอีกครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในสังกัดพรรคเพื่อไทย และได้รับเลือกตั้งเป็น ส.ส.สมัยที่ 2 ส่วนนายปวีณ ลงสมัครรับเลือกตั้งในระบบบัญชีรายชื่อ

ในปี 2565 นายปวีณเปิดตัวย้ายไปร่วมงานกับพรรคภูมิใจไทย ส่งผลให้เธอถูกกล่าวถึงว่าจะย้ายไปร่วมงานกับพรรคภูมิใจไทยในการเลือกตั้งครั้งต่อไป

เครื่องราชอิสริยาภรณ์
---------------------

* พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)

อ้างอิง
-------

1. ↑  สตรีราษีไศล พัฒนาผ้าทอศรีกุลา เสริมสร้างเศรษฐกิจฐานรากมั่นคง[*ลิงก์เสีย*]
2. ↑  สภาผู้แทนราษฎร
3. ↑  "ปวีณ แซ่จึง" แฉสิ้นไส้อยู่กับ "ทักษิณ" มา 20 ปี เห็นส.ส.เป็นแค่เบ๊
4. ↑  สส.ผ่องศรี 1 ใน 3 พรรค พท.โผล่รับอนุทิน ลั่นยังไม่ออก
5. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓ เก็บถาวร 2022-10-07 ที่ เวย์แบ็กแมชชีน, เล่ม ๑๓๘ ตอนพิเศษ ๑ ข หน้า ๗, ๒๒ มกราคม ๒๕๖๔
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-05-22 ที่ เวย์แบ็กแมชชีน, เล่ม ๑๒๐ ตอนที่ ๑๙ ข หน้า ๖๑, ๑ ธันวาคม ๒๕๔๖
**ปลาซิวข้าวสารเดซี่** หรือ **ปลาซิวข้าวสารโวโวแรย์** (อังกฤษ: Daisy's ricefish) ปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า *Oryzias woworae* ในวงศ์ปลาซิวข้าวสาร (Adrianichthyidae) 

จัดเป็นปลาซิวข้าวสารในสกุล *Oryzias* ชนิดใหม่ที่เพิ่งค้นพบเมื่อปี ค.ศ. 2010 จัดเป็นปลาที่มีสีสันสวยงามมากชนิดหนึ่ง แตกต่างไปจากปลาในสกุลเดียวกันชนิดอื่น โดยมีสีที่พบได้ทั้งตัวผู้และตัวเมีย มีสีแดงบริเวณใต้ส่วนหัวไล่ไปตามลำตัวส่วนล่างจนถึงด้านหน้าของครีบท้อง ครีบหลัง รวมถึงคอดหางและครีบหางบางส่วนด้วย และมีสีฟ้าเป็นประกายตั้งแต่ขอบหลังบนของลูกตาลากสีไปตามแนวเกล็ดกลางลำตัวจนถึงฐานของครีบหาง นอกจากนี้สีฟ้ายังกินพื้นที่เกล็ดในตำแหน่งใต้เส้นสีกลางลำตัวไปจนถึงบริเวณหน้าครีบก้น พื้นที่บริเวณแผ่นกระดูกเปิดปิดเหงือก ไปจนถึงฐานของครีบอกเป็นสีเงินแวววาว ครีบหางมีลักษณะตัดตรงมากกว่าขอบหางที่เว้าเข้า มีขนาดประมาณ 6-7 เซนติเมตร

ปลาซิวข้าวสารเดซี่ พบกระจายพันธุ์เฉพาะบนเกาะมูนา ที่ตั้งอยู่ทางตะวันออกเฉียงใต้ของเกาะซูลาเวซี ประเทศอินโดนีเซีย ในลำธารที่สงบเงียบ โดยอยู่รวมฝูงกับปลาในวงศ์ปลาเข็ม ในระดับความลึกประมาณ 1-1.5 เมตร พื้นน้ำเป็นโคลนเลนและเศษใบไม้ร่วง ค่าความเป็นกรด-ด่างของน้ำประมาณ 6-7 (pH 6-7)

โดยตั้งชื่อเพื่อเป็นเกียรติแก่ ดร.เดซี่ โวไว นักสัตววิทยาชาวอินโดนีเซียผู้เชี่ยวชาญเรื่องสัตว์น้ำจืด จำพวกปูและกุ้ง

ปลาซิวข้าวสารเดซี่ นิยมเลี้ยงเป็นปลาสวยงาม เดิมเคยใช้ชื่อวงการปลาสวยงามว่า "ปลาข้าวสารนีออน" ปัจจุบันได้มีการอนุกรมวิธานแยกออกไปเป็นชนิดต่างหาก คือ *O. walasi* ซึ่งมีลักษณะบางประการที่แตกต่างออกไป แต่ทั้งสองชนิดนี้ก็พบในถิ่นที่อยู่เดียวกัน

อ้างอิง
-------

1. 1 2  หน้า 26-27, *สกุล Oryzias ปลาข้าวสาร* โดย สุริศา ซอมาดี. "Mini Atlas". นิตยสาร Aquarium Biz ปีที่ 5 ฉบับที่ 49: กรกฎาคม 2014
2. ↑  "*Oryzias woworae* Parenti and Hadiaty, 2010". คลังข้อมูลเก่าเก็บจากแหล่งเดิมเมื่อ 2011-10-31. สืบค้นเมื่อ 2011-04-14.

แหล่งข้อมูลอื่น
---------------

* ข้อมูลจาก Fishbase.org[*ลิงก์เสีย*]
* คลิปวิดีโอของปลาซิวข้าวารเดซี่ในตู้เลี้ยง

 ข้อมูลที่เกี่ยวข้องกับ Oryzias woworae ที่วิกิสปีชีส์


คอมมอนส์ มีภาพและสื่อเกี่ยวกับ:  
***Oryzias woworae***
**ปลาช่อนสจวร์ต** (อังกฤษ: Stewart's snakehead, Assamese snakehead, golden snakehead; ชื่อวิทยาศาสตร์: *Channa stewartii*) เป็นปลาน้ำจืดชนิดหนึ่งในวงศ์ปลาช่อน (Channidae)

ปลาช่อนสจวร์ตเป็นปลาช่อนในกลุ่มปลาช่อนเล็กหรือปลาช่อนแคระอีกชนิดหนึ่ง โตได้เต็มที่ประมาณ 25 เซนติเมตร พบกระจายพันธุ์ในลุ่มน้ำพรหมบุตรในอินเดียและบังกลาเทศ, แถบตะวันออกของเทือกเขาหิมาลัยในอินเดียและเนปาล และลุ่มน้ำที่มาจากทิศตะวันออกเฉียงใต้ของเนปาล

ปลาช่อนสจวร์ตเป็นปลาช่อนอีกชนิดหนึ่งที่มีสีสันสวยงามมาก จึงนิยมเลี้ยงเป็นปลาสวยงามและถูกนำเข้ามาจำหน่ายในประเทศไทยหลายครั้ง เป็นปลาช่อนที่มีสีสันแตกต่างหลากหลายกันมากเนื่องจากมีถิ่นฐานการแพร่กระจายพันธุ์กว้างขวาง และยังมีอีกหลายแหล่งที่มีปลาที่มีความแตกต่างกันชัดเจน แต่ทว่ายังมิได้มีการบรรยายทางวิทยาศาสตร์ จึงมีการตั้งชื่อวิทยาศาสตร์อย่างไม่เป็นทางการ แต่เป็นชื่อทางการค้าอย่างหลากหลาย แตกต่างกันออกไปตามลักษณะของปลา เช่น *Channa* cf. *stwartii* barca ใช้เรียกปลาที่มีครีบหลังและครีบก้นใหญ่เหมือนปลาช่อนบาร์กา (*C. barca*), *Channa* cf. *stwartii* "Cobalt", *Channa* sp. "Meghalaya leopard", *Channa* cf. *stwartii* "West Bengal" หรือ Blue moon galaxy เป็นต้น

อ้างอิง
-------

1. ↑  Chaudhry, S. (2010). "*Channa stewartii*". *IUCN Red List of Threatened Species*. **2010**: e.T166650A6255696. doi:10.2305/IUCN.UK.2010-4.RLTS.T166650A6255696.en. สืบค้นเมื่อ 24 December 2019.
2. ↑  หน้า 110-111, *CHANNA CRAZY คนคลั่งช่อน*, "Wild Ambition" โดย ชวิน ตันพิทยคุปต์ และชัยพัทธ์ งามบุษบงโสภิน. นิตยสาร Aquarium Biz ปีที่ 4 ฉบับที่ 42: ธันวาคม 2013

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ปลาช่อนสจวร์ต**

 ข้อมูลที่เกี่ยวข้องกับ Channa stewartii ที่วิกิสปีชีส์
สำหรับสำหรับปลาซักเกอร์ชนิดอื่น ดูที่ ปลาซักเกอร์ครีบสูง
**ปลาซักเกอร์กระโดงสูง** ปลาน้ำจืดชนิดหนึ่ง มีชื่อวิทยาศาสตร์ว่า *En:Pterygoplichthys gibbiceps* ในวงศ์ปลาซักเกอร์ (En:Loricariidae) ในอันดับปลาหนัง มีรูปร่างหน้าตาคล้ายปลาซักเกอร์ธรรมดา (*En:Hypostomus plecostomus*) แต่มีสีลำตัวที่อ่อนกว่า โดยมีพื้นสีเหลือง และมีจุดสีน้ำตาลเข้มกระจายไปทั่วทั้งตัว มีจุดเด่นคือ ครีบหลังที่สูงใหญ่ เมื่อแผ่ออกมาเต็มที่จะดูคล้ายใบเรือ อันเป็นที่มาของชื่อ

สามารถเปลี่ยนสีให้เข้มหรืออ่อนไปได้ตามวัย ขนาดเมื่อโตเต็มที่ราว 40-50 เซนติเมตร พบอาศัยเฉพาะแม่น้ำอเมซอนตอนบน และแม่น้ำโอริโนโคเท่านั้น

นิยมเลี้ยงเป็นปลาสวยงาม ในประเทศไทยในระยะแรก ปลาซักเกอร์กระโดงสูงเมื่อถูกนำเข้ามามีราคาแพงมาก แต่ปัจจุบัน สามารถเพาะขยายพันธุ์ได้แล้ว ทำให้ราคาถูกลงมาก นับเป็นปลาในวงศ์ปลาซักเกอร์ประเภทสวยงามที่มีราคาถูกที่สุด และมีลักษณะใกล้เคียงกับปลาซักเกอร์ธรรมดามากที่สุด โดยมีรหัสทางการค้าว่า L083 หรือ L165

อ้างอิง
-------

1. ↑  ["Sailfin Pleco (*Pterygoplichthys gibbiceps*) (อังกฤษ)". คลังข้อมูลเก่าเก็บจากแหล่งเดิมเมื่อ 2012-01-12. สืบค้นเมื่อ 2012-01-15. Sailfin Pleco (*Pterygoplichthys gibbiceps*) (อังกฤษ)]

คอมมอนส์ มีภาพและสื่อเกี่ยวกับ:  
***Pterygoplichthys gibbiceps***

แหล่งข้อมูลอื่น
---------------

* รูปและข้อมูลปลาซักเกอร์กระโดงสูง เก็บถาวร 2006-10-17 ที่ เวย์แบ็กแมชชีน

 ข้อมูลที่เกี่ยวข้องกับ Pterygoplichthys gibbiceps ที่วิกิสปีชีส์
แผนภาพแสดงระบบแสงของกล้องโทรทรรศน์แบบกัสแกร็ง
**ตัวสะท้อนแบบกัสแกร็ง** (Cassegrain reflector) เป็นรูปแบบของการประกอบกระจกเงาเพื่อสร้างเป็นระบบเชิงแสง เช่น ในกล้องโทรทรรศน์ทางดาราศาสตร์ ตั้งชื่อตามโลร็อง กัสแกร็ง ระบบตัวสะท้อนแบบนี้ถูกใช้ในกล้องโทรทรรศน์แบบกัสแกร็ง รวมถึงกล้องโทรทรรศน์ชนิดอื่น ๆ ที่คล้ายกัน

ภาพรวม
------

จุดโฟกัสของตัวสะท้อนแบบกัสแกร็งได้จากการเชื่อมต่อจุดโฟกัสรวมของกระจกเงาเว้าปฐมภูมิและกระจกเงาทุติยภูมิที่เป็นทรงไฮเพอร์โบลา โดยทั่วไปแล้วกระจกเงาเว้าประกอบด้วยพื้นผิวทรงพาราโบลา และจุดโฟกัสของพื้นผิวพาราโบลาเรียกว่าโฟกัสปฐมภูมิ (prime focus) และจะวางอุปกรณ์สังเกตการณ์โฟกัสปฐมภูมิไว้ที่นั่น อย่างไรก็ตาม แม้ว่าโฟกัสปฐมภูมิจะเหมาะสำหรับการสังเกตขอบเขตการมองเห็นที่กว้าง แต่ก็ไม่เหมาะสำหรับการใช้งานที่ต้องการความละเอียดเชิงมุมที่สูง

หากต้องการได้ภาพตั้งตรงอาจใช้ระ ระบบโฟกัสแบบผสมแบบเกรกอรี ซึ่งทั้งกระจกเงาปฐมภูมิและกระจกเงาทุติยภูมิทำขึ้นจากกระจกเงาเว้า อย่างไรก็ตาม วิธีนี้มีปัญหา เช่น มุมมองที่แคบและอัตราการถูกบดบังมาก ในขณะที่ระบบแบบกัสแกร็งจะติดตั้งกระจกเงานูนทรงไฮเพอร์โบลาที่ส่วนด้านหน้าโฟกัสปฐมภูมิเพื่อสร้างโฟกัสสังเคราะห์

การประยุกต์ใช้
--------------

ได้มีการคิดค้นวิธีการต่าง ๆ เพื่อให้ได้โฟกัสแบบกัสแกร็ง

ถ้ากระจกเงาปฐมภูมิเป็นกระจกเงาทรงพาราโบลาและ กระจกเงาทุติยภูมิเป็นทรงไฮเพอร์โบลา จะเรียกว่าเป็นกล้องโทรทรรศน์แบบกัสแกร็งแบบดั้งเดิม ในขณะที่ถ้าใช้กระจกเงาปฐมภูมิเป็นทรงไฮเพอร์โบลาด้วยจะเรียกว่ากล้องโทรทรรศน์แบบริตชี–เครเตียง นอกจากนี้ ถ้าทำกระจกเงาปฐมภูมิเป็นวงรีและกระจกเงาทุติยภูมิเป็นทรงกลมเพื่อให้ง่ายต่อการผลิตและปรับแต่งแม้ว่าจะต้องสูญเสียภาพรอบข้าง จะเรียกว่ากล้องโทรทรรศน์แบบดอล–เคอร์แค็ม

กล้องโทรทรรศน์ที่ใช้ตัวสะท้อนแบบกัสแกร็งแล้วมีการปรับให้ค่าเอฟของกระจกเงาปฐมภูมิเล็ก และเพิ่มแผ่นปรับแก้จะเรียกว่ากล้องโทรทรรศน์แบบชมิท–กัสแกร็ง ระบบแบบนี้มีจำหน่ายอย่างแพร่หลายในท้องตลาด แต่เนื่องจากต้องใช้เวลาและความพยายามในการแก้ไขและสอบเทียบแผ่นปรับเทียบ ปัจจุบันมักถูกแทนที่ด้วยแบบริตชี–เครเตียง 

กล้องโทรทรรศน์แบบชมิท–กัสแกร็งได้รับการออกแบบให้เป็นกล้องโทรทรรศน์ที่มีมุมมองภาพกว้างโดยใช้แผ่นจานปรับแก้อันดับสูงแบบชมิทและระบบโฟกัสประกอบรวมให้ได้ความยาวโฟกัสยาว

อ้างอิง
-------

* 田中済、『光学系の基本設計』 精密工学会誌 Vol.67 (2001) No.10 P1562-1566,doi:10.2493/jjspe.67.1562
* 山下卓也、『すばる望遠鏡の第一期観測装置』　精密工学会誌　Vol.67 (2001) No.10 P1579-1583, doi:10.2493/jjspe.67.1579
**ตำบลด่านม่วงคำ** อยู่ในจังหวัดสกลนคร

ประวัติ
-------

ชาวตำบลด่านม่วงคำ มีทั้งหมด 11หมู่บ้าน มีชาวภูไทกะตะและชาวไทญ้อ ชาวภูไทกะตะอพยพมา จากบ้านกล้วย บ้านนาบุง บ้านกุซอง บ้านกะหลวง และบ้านท่ากระโจน หมู่บ้านเหล่านี้อยู่ติดต่อแดนระหว่างประเทศลาว และประเทศเวียดนาม ซึ่งขึ้นต่อเมืองมหาชัยกองแก้ว (ปัจจุบันอยู่ในเขตประเทศลาว) ครั้งแรกอพยพมาตั้งบ้านเรือนอยู่ที่เมืองสกลนคร คุ้มวัดเหนือ ในปี พ.ศ. 2423 รศ.99 ชาวคุ้มวัดเหนือคณะหนึ่ง ซึ่งมีทานยาคูอ้วนกับโยมผู้ใหญ่ 8 ท่าน โดยอพยพครอบครัวลงเรือจากหนองหารล่องตามลำน้ำก่ำถึงปากน้ำห้วยแคน ห่างจากสกลนคร 40 กม. แล้วขึ้นไปตั้งบ้านเรือนและวัดใหม่ ใกล้ริมฝั่งน้ำกก ชื่อว่าบ้านขมิ้น อยู่ได้ 5 ปี ก็เกิดโรคระบาด จึงย้าย ข้ามลำน้ำก่ำอยู่ทางทิศตะวันตก ห่างจากที่เก่า 2 กม. ในปี 2427 ตั้งชื่อว่าบ้านด่านม่วงคำ เพราะว่ามีต้นมะม่วงใหญ่อยู่ต้นหนึ่ง 

บ้านเมืองอยู่เย็นเป็นสุขเรื่อยมาทางราชการได้แต่งตั้งนายดี (ท้าวศรีสุราช) เป็นผู้ใหญ่บ้านสมัยนั้นเกิดกรณีพิพาทระหว่างไทยกับอินโดจีนทางราชการจึง ตั้งด่านขึ้นตรวจเรือสินค้า ขึ้นลงตามลำน้ำก่ำที่บ้านด่านม่วงคำ ต่อมาบ้านม่วงคำก็กลายชื่อเป็น "บ้านด่านม่วงคำ"

สภาพทั่วไปของตำบล
-----------------

พื้นที่สวนใหญ่เป็นที่ราบลุ่ม เหมาะสำหรับทำการเกษตร มีแหล่งน้ำสำคัญและลำห้วย เช่นลำน้ำกำ กุดแข้ ลำห้วยนาซาว ลำห้วยกุดจิก
อาณาเขตตำบล :
ทิศเหนือ ติดกับ ต.เชียงสือ อ.โพนนาแก้ว จ.สกลนคร
ทิศใต้ ติดกับ ต.ตองโขบ อ.โคกศรีสุพรรณ จ.สกลนคร
ิทิศตะวันออก ติดกับ ต.แมดนาท่ม อ.โคกศรีสุพรรณ จ.สกลนคร
ทิศตะวันตก ติดกับ ต.ม่วงลาย อ.เมือง จ.สกลนคร
จำนวนประชากรของตำบล :
จำนวนประชากรในเขต อบต. 7,091 คน และจำนวนหลังคาเรือน 1,958 หลังคาเรือน
**แพดดี บาร์น** (Paddy Barnes) หรือ แพทริก เกราร์ด แพดดี บาร์น (Patrick Gerard "Paddy" Barnes ) นักมวยสากลสมัครเล่นชาวไอร์แลน เกิดเมื่อ 9 เมษายน พ.ศ. 2530 ที่ ไอร์แลนด์เหนือ สหราชอาณาจักร

บาร์นเริ่มชกมวยสากลสมัครเล่นตั้งแต่อายุ 11 ปี จนติดทีมชาติไอร์แลนด์เข้าแข่งขันกีฬาโอลิมปิกในรุ่นไลท์ฟลายเวทถึง 3 ครั้ง ครั้งแรก โอลิมปิก พ.ศ. 2551 ที่ปักกิ่ง ประเทศจีน รอบแรก ได้บาย รอบสอง ชนะ โฮเซ หลุยส์ เมซา จาก เอกวาดอร์ เมื่อ 16 สิงหาคม รอบก่อนรองชนะเลิศ ชนะ อายูกัสต์ มัชซึก จากโปแลนด์ เมื่อ 19 สิงหาคม รอบรองชนะเลิศ แพ้ โจว ซื่อหมิง จากจีน เมื่อ 22 สิงหาคม ได้เหรียญทองแดง ครั้งที่ 2 โอลิมปิก พ.ศ. 2555 ที่ ลอนดอน ประเทศอังกฤษ รอบแรก ได้บาย รอบสอง ชนะ โทมัส เอสซอมบาร์ จาก แคเมอรูน เมื่อ 4 สิงหาคม รอบก่อนรองชนะเลิศ ชนะ เดเวนโดร สิงห์ ไลศราม จากอินเดีย เมื่อ 8 สิงหาคม รอบรองชนะเลิศ แพ้ โจว ซื่อหมิง จากจีน เมื่อ 10 สิงหาคม ได้เหรียญทองแดง ครั้งที่ 3 โอลิมปิก พ.ศ. 2559 ที่รีโอเดจาเนโร ประเทศบราซิล รอบแรก ได้บาย รอบสอง แพ้ ซามูเอล การ์มูนา จาก สเปน เมื่อ 8 สิงหาคม ไม่ได้เหรียญรางวัลและยังติดทีมชาติไอร์แลนด์เหนือเข้าแข่งขันในกีฬาเครือจักรภพ ได้เหรียญทองอีก 2 ครั้งด้วย

บาร์นหันมาชกมวยสากลอาชีพใน พ.ศ. 2559 และได้ครองแชมป์ WBO ยุโรปรุ่นฟลายเวท แชมป์เงารุ่นฟลายเวท WBO ใน พ.ศ. 2560

บาร์นในโอลิมปิกฤดูร้อน พ.ศ. 2559

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2011-09-01. สืบค้นเมื่อ 2018-05-15.
2. ↑  "Paddy Barnes wins gold at Glasgow". Irish Sun.com. คลังข้อมูลเก่าเก็บจากแหล่งเดิมเมื่อ 2014-08-11. สืบค้นเมื่อ 2 August 2014.
3. ↑
**ไบรอัน ที** (อังกฤษ: Brian Tee; เกิด 15 มีนาคม ค.ศ. 1977) เป็นนักแสดงชาวญี่ปุ่น เขาเป็นที่รู้จักกันดีในบทบาท "ดีเค เดอะ ดริฟต์ คิง" ในภาพยนตรฺ์เรื่อง *เร็ว..แรงทะลุนรก ซิ่งแหกพิกัดโตเกียว*

ประวัติ
-------

### ชีวิตในวัยเด็ก

ไบรอันเกิดในจังหวัดโอกินาวะ ประเทศญี่ปุ่น บิดาของเขาเป็นชาวญี่ปุ่น-อเมริกัน และมารดาเป็นชาวเกาหลี ไบรอันย้ายมาอยู่ที่อเมริกาตอนอายุได้สองขวบ เขาสำเร็จการศึกษาจากวิลสัน ไฮสกูล ในย่านฮาเซียนด้า ไฮต์ส ลอสแอนเจลิส ไบรอันได้เข้าเรียนเตรียมกฎหมายตามความประสงค์ของครอบครัวที่คัลสเตทฟูลเลอร์ตัน แต่ถึงกระนั้นเขาก็รู้สึกว่าตัวเองมีความผูกพันกับงานด้านศิลปะมากกว่า เขาได้เข้าเรียนการแสดงและรู้สึกว่ามันได้เปลี่ยนแปลงชีวิตเขา ไบรอันจึงตัดสินใจลาออกจากโรงเรียนเตรียมกฎหมาย และหันมาเรียนทางด้านละครเวที ต่อมาได้เข้าเรียนในโครงการ Dramatic Arts Acting ที่มหาวิทยาลัยแคลิฟอร์เนีย เบิร์กลีย์ สาขาศิลปะการแสดง ในเวลาว่างเขาสนุกไปกับการเล่นกีฬาและการฝึกศิลปะการต่อสู้ นอกจากนี้เขายังพูดภาษาเกาหลี, ภาษาญี่ปุ่น และภาษาอังกฤษได้อย่างคล่องแคล่ว

อ้างอิง
-------

1. ↑  Sanders, David Lee (29 September 2009). "Interview with Brian Tee". *HalfKorean.com*. HalfKorean.com. สืบค้นเมื่อ 9 May 2015.
2. ↑  Half-Korean.com Interview with Brian Tee,

แหล่งข้อมูลอื่น
---------------

* ไบรอัน ที ที่เฟซบุ๊ก
* ไบรอัน ที ที่ทวิตเตอร์
* เว็บไซต์ทางการ
* หน้าสเปซอย่างเป็นทางการ
* ไบรอัน ที ที่อินเทอร์เน็ตมูวีเดตาเบส
ไบรตัน
**ไบรตัน** (อังกฤษ: Brighton) เป็นแหล่งสถานที่พักตากอากาศทางริมชายฝั่งทะเลตอนใต้ ที่มีชื่อเสียงของประเทศอังกฤษ ตั้งอยู่ที่นครไบรตันและโฮฟ ในเทศมณฑลอีสต์ซัสเซกซ์

จากหลักฐานทางโบราณคดี ปรากฏร่องรอยการตั้งถิ่นฐานของประชากรในไบรตันตั้งแต่บริเตนยุคสัมริด, บริเตนสมัยโรมัน และในยุคอังกฤษสมัยแองโกล-แซกซัน โดยในบันทึกดูมสเดย์ของพระเจ้าวิลเลียมที่ 1 แห่งอังกฤษ (ค.ศ. 1086) ได้มีการบันทึกเกี่ยวกับข้อมูลสำมะโนประชากรในเมืองเก่าแก่ที่ชื่อ **ไบรเทล์มสโตน (Brighthelmstone)** ซึ่งก็คือไบรตัน ในปัจจุบัน

ไบรตันเป็นเมืองที่มีความสำคัญในแง่ของความเจริญมาตั้งแต่สมัยกลาง โดยเป็นเมืองเก่าแก่ที่มีการพัฒนามาแล้ว แต่ภายหลังได้เข้าสู่สภาวะซบเซาและหยุดการพัฒนาไปในช่วงแรกที่เข้าสู่ยุคสมัยใหม่ อันเป็นผลมาจากการรุกรานของต่างชาติ , ภัยธรรมชาติ เช่น พายุ , การตกต่ำของเศรษฐกิจ และการลดลงของจำนวนประชากร ต่อมาไบรตัน ได้มีการฟื้นฟูเศรษฐกิจและมีการสร้างสิ่งดึงดูดใจให้แก่ผู้มาเยือน เช่นการสร้างถนนเพื่อใช้ในการเดินทางไปกรุงลอนดอน และยังเป็นจุดพักสำหรับเรือท่องเที่ยวที่จะเดินทางไปยังประเทศฝรั่งเศส

ไบรตันได้กลายเป็นแหล่งท่องเที่ยวตากอากาศชายทะเลที่มีชื่อเสียงมากที่สุดแห่งหนึ่งของอังกฤษเมื่อพระเจ้าจอร์จที่ 4 แห่งสหราชอาณาจักร ในขณะที่ยังดำรงพระอิสริยยศเป็นเจ้าชายจอร์จแห่งเวลส์ ได้เสด็จมาประทับที่ไบรตันอยู่บ่อยครั้ง และทรงมีรับสั่งให้สร้างพระราชวังพาวิลเลียน (Royal Pavilion) ขึ้นที่ไบรตัน ในปี ค.ศ. 1787 จากนั้นไบรตันได้พัฒนาเรื่องแหล่งท่องเที่ยวอย่างต่อเนื่อง มีสิ่งดึงดูดนักท่องเที่ยวมากมายเช่นโรงแรมแกรนด์ ไบรตัน ซึ่งเป็นโรงแรมเก่าแก่อยู่ติดชายฝั่งทะเลที่สร้างขึ้นในสมัยวิกตอเรีย , ไบรตันพาเลซเพียร์ สิ่งปลูกสร้างยื่นออกไปในทะเลที่มีความสวยงามและถูกจัดเป็นสิ่งก่อสร้างภายใต้การพิทักษ์ของสหราชอาณาจักร

ไบรตันได้ขยายเมืองโดยการรวมกับโฮฟ และได้รับสถานะจากการรวมกันให้เป็นเขตปกครองเอกเทศมีองค์การบริหารส่วนท้องถิ่นระดับเดียวบริหารครอบคลุมทั้งระดับเขตและระดับแขวง ก่อนจะได้ยกระดับขึ้นเป็นเมืองที่มีฐานะเป็นนครในสหราชอาณาจักร ชื่อว่านคร **ไบรตันและโฮฟ**

ปัจจุบันไบรตันมีอัตราการเจริญเติบโตของประชากรสูง โดยมีประชากรมากกว่า 160,000 คน ในปี ค.ศ. 1961 เมื่องรวมเป็นไบรตัน/เวิร์ททิง/ลิตเทิลแฮมป์ตัน ขยายเมืองไปตามชายหาดแล้ว รวมมีประชากรราว 480,000 คน

ไบรตันมีมหาวิทยาลัย 2 แห่ง และมีโรงเรียนแพทย์ อยู่ในทั้ง 2 มหาวิทยาลัยนี้ และมีสโมสรฟุตบอลที่มีชื่อเสียง คือ
สโมสรฟุตบอลไบรตันแอนด์โฮฟอัลเบียน

อ้างอิง
-------

1. ↑  Carder, Timothy (1990). *The Encyclopaedia of Brighton*. S.127 East Sussex County Libraries. ISBN 0-86147-315-9
2. ↑  "KS01 Usual resident population: Census 2001, Key Statistics for urban areas". สืบค้นเมื่อ 11 April 2007.

แหล่งข้อมูลอื่น
---------------

* แผนที่และภาพถ่ายทางอากาศของ ไบรตัน
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 50°50′35″N 0°07′53″W﻿ / ﻿50.842941°N 0.131312°W﻿ / 50.842941; -0.131312
**มหาวิหารมะนิลา** (ฟิลิปปินส์: *Katedral ng Maynila*, อังกฤษ: Manila Cathedral) มหาวิหารแห่งเมืองหลวงมะนิลา หรือที่รู้จักอย่างไม่เป็นทางการในชื่อมหาวิหารมะนิลาคือ มหาวิหารโรมันคาทอลิกที่ตั้งอยู่ในกรุงมะนิลา ประเทศฟิลิปปินส์ อุทิศให้กับพระนางมารีย์พรหมจารี ในฐานะแม่พระปฏิสนธินิรมล ซึ่งเป็นนักบุญองค์อุปถัมภ์หลักของฟิลิปปินส์ มหาวิหารใช้งานในฐานะสันตะสำนักของอาร์ชบิชอปแห่งมะนิลา ซึ่งเป็นอาร์ชบิชอปโดยพฤตินัยของประเทศฟิลิปปินส์

มหาวิหารตั้งอยู่ที่ลานโรมในเขตอินตรามูโรส (Intramuros) ของกรุงมะนิลา แต่เดิมมหาวิหารคือโบสถ์ในเขตศาสนาซึ่งถูกบริหารในเขตการปกครองของบิชอปแห่งเม็กซิโกใน ค.ศ. 1571 จนกระทั่งถูกแยกในวันที่ 6 กุมภาพันธ์ ค.ศ. 1579 โดยการออกคำสั่งของสารตราพระสันตะปาปา (สมเด็จพระสันตะปาปาเกรโกรีที่ 13)

มหาวิหารได้รับความเสียหายและถูกทำลายหลายครั้งตั้งแต่โครงสร้างดั้งเดิมถูกสร้างใน ค.ศ. 1581 ตัวอย่างของมหาวิหารในปัจจุบันคือ อาคารรุ่นที่ 8 ซึ่งสร้างเสร็จสมบูรณ์ใน ค.ศ. 1958 มหาวิหารได้รับการสนับสนุนจากสมเด็จพระสันตะปาปา 3 องค์ และเอกอัครสมณทูต 2 องค์ จากสมเด็จพระสันตะปาปาเกรโกรีที่ 13 สมเด็จพระสันตะปาปาปอลที่ 6 และสมเด็จพระสันตะปาปาจอห์น ปอลที่ 2 ผู้ซึ่งมีสารตราพระสันตะปาปาประกาศให้มหาวิหารมีฐานะเป็นมหาวิหารรอง เมื่อวันที่ 27 เมษายน ค.ศ. 1981

อ้างอิง
-------

1. ↑  The First Cathedral 1581 - 1583 เก็บถาวร 2013-05-24 ที่ เวย์แบ็กแมชชีน manilacathedral.org
2. ↑  The Eight Cathedral 1958 - Present เก็บถาวร 2013-06-05 ที่ เวย์แบ็กแมชชีน manilacathedral.org

คอมมอนส์ มีภาพและสื่อเกี่ยวกับ:  
**มหาวิหารมะนิลา**

สมุดภาพ
-------

* มหาวิหารมะนิลาก่อนการทิ้งระเบิดของมัสพันธมิตรใน ค.ศ. 1945มหาวิหารมะนิลาก่อนการทิ้งระเบิดของมัสพันธมิตรใน ค.ศ. 1945
* ซากความเสียหายของมหาวิหารมะนิลาหลังจากการทิ้งระเบิดซากความเสียหายของมหาวิหารมะนิลาหลังจากการทิ้งระเบิด
* มหาวิหารมหาวิหาร
* โดมที่ถูกทาสีและไม้กางเขนโดมที่ถูกทาสีและไม้กางเขน
* ภายในมหาวิหารมะนิลาภายในมหาวิหารมะนิลา
* ทางเดินกลางและโครงสร้างทรงโค้งของมหาวิหารทางเดินกลางและโครงสร้างทรงโค้งของมหาวิหาร
* พิธีแต่งงานที่แท่นบูชาสูงพิธีแต่งงานที่แท่นบูชาสูง
* มหาวิหารมะนิลาในตอนกลางคืน มีอนุสาวรีย์พระเจ้าชาร์ลที่ 6 บริเวณด้านหน้าของภาพมหาวิหารมะนิลาในตอนกลางคืน มีอนุสาวรีย์พระเจ้าชาร์ลที่ 6 บริเวณด้านหน้าของภาพ
**อาลิยะฮ์ อัฏฏ็อบบาอ์** (อาหรับ: عالية الطباع; อังกฤษ: Alia Tabbaa; เกิดวันที่ 15 กันยายน 2507) เป็นธิดาของซัยยิด เตาฟีก อัฏฏ็อบบาอ์ กับ ลามิยะฮ์ อัดดิม พระบิดาของพระองค์นั้นเป็นนักธุรกิจในจอร์แดน และเป็นประญานของบริษัทสายการบินรอยัลจอร์แดน สายการบินหลักของประเทศ ด้านการศึกษา ทรงจบการศึกษาในโรงเรียนประถมอัมมาน ระดับมัธยมศึก๋ษาจาก อายัยอา สคูล ฟอร์ เกล ก่อนจะเข้าเรียนมหาวิทยาลัยซัสเซกส์

พระองค์ทรงเสกสมรสกับ เจ้าชายไฟซาห์ บิน ฮุสเซน พระราชอนุชาใน สมเด็จพระราชาธิบดีอับดุลลอฮ์ที่ 2 แห่งจอร์แดน รัชกาลปัจจุบัน รับพระราชทานพระอิสริยยศ **เจ้าหญิงอาลิยะฮ์ อัฏฏ็อบบาอ์แห่งจอร์แดน พระชายา** ก่อนจะทรงหย่าในปี 2551 แต่พระองค์มิได้ลาออกจากฐานันดรและเป็นพระบรมวงศ่นุวงศ์จอร์แดน โดยพระองค์และพระสวามี มีพระบุตรดังนี้

1. เจ้าหญิงอายาห์ บินต์ ไฟซาห์
2. เจ้าชายโอมา บิน ไฟซาห์
3. เจ้าหญิงซารา บินต์ ไฟซาห์
4. เจ้าหญิงอาอิชะฮ์ บินต์ ไฟซาห์

ปัจจุบัน พระองค์ทรงเป็นประธานของสัญญาสวัสดิการสังคม นอกจากนี้ยังทรงเป็นประธานของมูลนิธิผู้ป่ยโรคเส้นโลหิตตีบและในปี 2549 พระองค์ทรงเป็นประธานาสภาแห่งชาติเกี่ยวกับอาการอัมพาตมูลนิธิสมองตามราชินีนูร์แห่งจอร์แดน

เกียรติยศ
---------

### ต่างประเทศ

* สเปน : Dame Grand Cross of the Royal Order of Isabella the Catholic (Kingdom of Spain, 26 May 2006).

อ้างอิง
-------

1. ↑  "AT A GLANCE: Princess Alia Tabbaa inaugurates childcare centre". *Jordon Times*. 23 February 2010. สืบค้นเมื่อ 21 June 2011.
2. ↑  Boletín Oficial del Estado
**อาลี บลังกา** นักมวยสากลชาวฟิลิปปินส์ เกิดเมื่อ 17 พฤศจิกายน พ.ศ. 2505 สถิติการชก 40 ครั้ง ชนะ 31 (น็อค 12) เสมอ 3 แพ้ 6

ประวัติ
-------

บลังกาขึ้นชกมวยสากลครั้งแรกเมื่อ 19 กรกฎาคม พ.ศ. 2526 ชนะน็อค บอย ชัว ยก 3 ที่ฟิลิปปินส์ จากนั้นขึ้นชกชนะรวดมาตลอด มีแพ้เพียงครั้งเดียว จนได้ครองแชมป์ฟิลิปปินส์รุ่นแบนตัมเวทเมื่อ 15 มีนาคม พ.ศ. 2528 ชนะน็อค เออร์นี กาตาลูนา ยก 10 แต่พอป้องกันแชมป์ครั้งแรกก็แพ้คะแนน กาตาลูนา เสียแชมป์ไปเมื่อ 20 มิถุนายน ปีเดียวกัน จากนั้น บลังกายังคงขึ้นชกชนะเป็นส่วนใหญ่ในฟิลิปปินส์ โดยเคยชกกับหลุยส์ ซีโต้ เอสปิโนซา แต่เป็นฝ่ายแพ้คะแนน เมื่อ พ.ศ. 2529 เคยชกชนะคะแนน รูเบน เดอ ลาครูซ ดาดอย แอนดูจาร์ และเสมอกับโรแลนโด โบฮอล ในพ.ศ. 2531 ต่อมา บลังกาขึ้นชิงแชมป์ฟิลิปปินส์รุ่นซูเปอร์ฟลายเวทเมื่อ 28 มกราคม พ.ศ. 2532 ปรากฏว่าทำได้เพียงเสมอกับ วีร์กีโญ โอเปโน ไม่ได้แชมป์ ในปีเดียวกันนั้น บลังกาได้ไปชกนอกรอบที่ญี่ปุ่น ชนะคะแนน จูน โยเนซากะ ถึงถิ่นที่ฮอกไกโด จากนั้น บลังกาได้ชิงแชมป์โลกรุ่นจูเนียร์แบนตัมเวท WBA กับเขาทราย แกแล็คซี่เมื่อ 29 มีนาคม พ.ศ. 2533 ซึ่งในยกแรก บลังกาชกเขาทรายลงไปนับแปดได้ก่อน ก่อนที่จะถูกเขาทรายไล่ชกจนเป็นฝ่ายแพ้น็อคในยกที่ 5 หลังจากนั้น บลังกาได้แขวนนวมไป

เกียรติประวัติ
--------------

* แชมป์ฟิลิปปินส์รุ่นแบนตัมเวท (2528)
* แชมป์ฟิลิปปินส์รุ่นซูเปอร์ฟลายเวท (2532)
* เคยชิงแชมป์ต่อไปนี้แต่ไม่สำเร็จ
	+ ชิงแชมป์โลกรุ่นจูเนียร์แบนตัมเวท WBA, 31 มีนาคม 2533 แพ้น็อค เขาทราย แกแล็คซี่ ยก 5 ที่เวทีมวยราชดำเนิน

อ้างอิง
-------


* สถิติการชก boxrec.com[*ลิงก์เสีย*] (อังกฤษ)
**อึดไม่เกิน 9 หลา** (อังกฤษ: The Whole Nine Yards)
เป็นภาพยนตร์อเมริกา-แคนาดา แนวอาชญากรรมตลก ที่ออกฉายในปี ค.ศ. 2000 กำกับโดย โจนาธาน ลินน์, นำแสดงโดย บรูซ วิลลิส, แมทธิว เพอร์รี่, อาแมนด้า พีท, ไมเคิล คาล์ก ดันแคน และ นาตาช่า แฮนสตริชช์ ภาพยนตร์ภาคนี้มีภาคต่อคือ *The Whole Ten Yards* ที่ออกฉายในปี 2004

เนื้อเรื่อง
-----------

*นิโคลัส ออซ โอเซแรนสกี้* หมอฟันหนุ่มนิสัยดีอาศัยอยู่ในแถบชานเมืองมอนทรีออล แคนาดา วันหนึ่งออซมีเพื่อนบ้านใหม่นามว่า *จิมมี่ ทูเดสกี้* มือปืนนักฆ่าระดับพระกาฬเจ้าของฉายา จิมมี่ เดอะทิวลิป ที่หนีมาหลบซ่อนตัวจากการคุกคามตามล่าหมายหัวจาก*แก๊งโกโกแลค* แก๊งมาเฟียชื่อก้องของชิคาโก
*โซเฟีย* ภรรยาของออซที่วางแผนฆ่าเค้าเพื่อหวังในเงินประกันชีวิตตลอดเวลา เธอจึงทำการว่าจ้าง *จิล* มือปืนสาวผู้ไม่เคยลงมือฆ่าใครมาก่อนไปตีสนิทเป็นผู้ช่วยหมอฟันของออซ แต่ในขณะเดียวกันโซเฟียก็วางแผนให้ออซเดินทางไปหาแก๊งโกโกแลคที่ชิคาโกเพื่อแจ้งเบาะแสของจิมมี่โดยหวังเงินรางวัลจาก แจนนี่ หัวหน้าใหญ่แก๊งโกโกแลคคนปัจจุบัน และที่ชิคาโกออซได้พบกับ *ซินเทีย* ภรรยาเของจิมมี่ซึ่งถูกแก๊งโกโกแลคจับเป็นตัวประกัน และเพราะความใกล้ชิดและถูกชะตากันทำให้ออซก็ตกลงหลุมกับดักของซินเทียทันที และนี่คือที่มาของเรื่องราวความวุ่นวายมากมายเพราะออซต้องเสี่ยงชีวิตครั้งสำคัญเพราะเค้าต้องหักเหลี่ยมกับแก๊งโกโกแลคซึ่งส่ง *แฟร้งกี้ ฟิกส์* มือปืนมีชื่ออีกคนของวงการมาตามประกบออซซึ่งต้องเดินทางกลับมาเมืองมอนทรีออลอีกครั้ง และออซยังต้องตกเป็นเป้าหมายของจิมมี่ เดอะทิวลิปที่ไปยุ่งกับซินเทียอย่างช่วยไม่ได้

นักแสดงนำ
---------

* บรูซ วิลลิส รับบท เจมส์ สเตฟาน "จิมมี่" ทูเดสกี้/"จิมมี่ เดอะ ทิวลิป"
* แพทธิว เพอร์รี่ รับบท นิโคลัส ออซ โอเซแรนสกี้/"ออซ"
* โรซานน่า อาเควตเต้ รับบท โซฟี โอเซแรนสกี้
* ไมเคิล คาล์ก ดันแคน as แฟรงกิ้น ฟาการัว/"แฟร้งกี้ ฟิกส์"
* นาตาช่า แมนสตริชช์ รับบท ซินเทีย ทูเดสกี้
* อาแมนด้า พีท รับบท จิล แคลร์
* เควิน พอลลัค รับบท เจนนี่ ไพทอร์ โกโกลัค
* ฮาร์แลนด์ วิลเลียมส์ รับบท สตีฟฟ แฮนสัน

ภาคต่อ
------

* ภาพยนตร์เรื่องนี้มีภาคต่อคือ *The Whole Ten Yards* หรือชื่อไทยว่า *ปล้นอึดท้ายครัว* ออกฉายในวันที่ 9 เมษายน ค.ศ. 2004

* ต่อมา ค่ายบอลลีวูดได้มีการรีเมค สร้างเป็นภาพยนตร์เรื่องใหม่*Awara Paagal Deewana* ออกฉายในวันที่ 21 มิถุนายน ค.ศ. 2002

อ้างอิง
-------

1. ↑  Aniket Joshi. "*Awara Paagal Deewana* movie review". *Planet Bollywood*. INDOlink. สืบค้นเมื่อ 2011-09-10.

แหล่งข้อมูลอื่น
---------------



วิกิคำคมมีคำคมเกี่ยวกับ ***The Whole Nine Yards***

* *อึดไม่เกิน 9 หลา* ที่อินเทอร์เน็ตมูวีเดตาเบส
* *อึดไม่เกิน 9 หลา* ที่ทีซีเอ็มมูวีเดตาเบส
* *อึดไม่เกิน 9 หลา* ที่ ออลมูวี
* *อึดไม่เกิน 9 หลา* ที่บ็อกซ์ออฟฟิศโมโจ
* *อึดไม่เกิน 9 หลา* ที่รอตเทนโทเมโทส์
* *อึดไม่เกิน 9 หลา* ในเมทาคริติก
จักรวาลนอร์สอันมีมหาพฤกษาอึกก์ดราซิลล์เป็นแกนกลาง  
ด้านบนคืออาสการ์เดอร์และแดนมนุษย์  
ด้านล่างสุดคือตาน้ำร้อนคเวร์เก็ลมีร์
**อึกก์ดราซิลล์** (นอร์สเก่า: *Yggdrasill*) เป็นมหาพฤกษาในตำนานอันเป็นแกนกลางของจักรวาลนอร์สและเชื่อมต่อโลกทั้งเก้า อึกก์ดราซิลล์ได้รับการกล่าวถึงในประมวลบทกวีชุด *Poetic Edda* ซึ่งเรียบเรียงขึ้นในคริสต์ศตวรรษที่ 13 จากบรรดาเอกสารก่อนหน้าระบุว่า อึกก์ดราซิลล์เป็นต้นไม้สีเทาซีดขนาดมหึมาซึ่งเขียวชอุ่มอยู่ตลอด ตั้งอยู่ที่แกนกลางของจักรวาลและมีความศักดิ์สิทธิ์มาก กิ่งก้านของอึกก์ดราซิลล์แผ่ขยายจนไปถึงสวรรค์ อึกก์ดราซิลล์ถูกค้ำจุนไว้โดยรากแก้วสามแขนงซึ่งแผ่ไปยังสามสถานที่ได้แก่ บ่อน้ำอูร์ดาร์บรุนเนอร์ (Urðarbrunnr), ตาน้ำร้อนคเวร์เก็ลมีร์ (Hvergelmir) และบ่อน้ำมีมิสบรุนเนอร์ (Mímisbrunnr) เบื้องล่างสุดของอึกก์ดราซิลล์มีเหล่ามังกรนีดฮ็อกเกอร์อาศัยอยู่ ด้านบนกิ่งก้านมีเหล่าอินทรีไร้นามอาศัยอยู่

ตรงข้างใต้บ่ออูร์ดาร์บรุนเนอร์เป็นสถานที่จัดประชุมสภาเทพ ทุกวันเหล่าทวยเทพเดินทางจากอาสการ์เดอร์มายังที่นี่ผ่านสะพานบิฟร็อสต์ ตาน้ำร้อนคเวร์เก็ลมีร์ในดินแดนนิเวิลเฮย์เมอร์เป็นที่อยู่ของมังกรนีดฮ็อกเกอร์และเหล่านาคา น้ำจากคเวร์เก็ลมีร์จะไหลเป็นแม่น้ำไปจนถึงประตูนรก บ่อน้ำมิสบรูนร์ตั้งใต้รากซึ่งเชื่อมไปยอตุนเฮย์เมอร์ น้ำบ่อนี้เต็มไปด้วยปัญญาและความรอบรู้ถึงขนาดที่โอดินน์ยอมสละดวงขาข้างหนึ่งแลกกับการได้ดื่มน้ำ

อึกก์ดราซิลล์เป็นภาษานอร์สโบราณที่ถูกตีความว่าหมายถึง "อาชาแห่งโอดินน์" มาจากการตีความคำว่า *drasill* ที่แปลว่าม้า กับคำว่า *Ygg(r)* ซึ่งเป็นหนึ่งในหลายนามแฝงของเทพโอดินน์ ในบทกวี  *Hávamál* ระบุว่าโอดินน์ต้องการทราบความลับสูงสุดของจักรวาล (การกำเนิดจักรวาล, ชีวิตหลังความตาย และอนาคตของจักรวาล) จึงทรงทรมานองค์เองโดยผูกเท้าข้างหนึ่งกับต้นอึกก์ดราซิลล์ แทงหอกที่สีข้าง ทุกข์ทรมานอยู่ถึงเก้าวันจนสิ้นพระชนม์ แล้วก็ทรงฟื้นคืนขึ้นมาใหม่โดยไม่เจ็บปวดและเต็มเปี่ยมไปด้วยปรีชาญาณ ต้นอึกก์ดราซิลล์จึงได้ถูกเรียกอีกชื่อหนึ่งว่า คานประหารโอดินน์

อ้างอิง
-------

1. ↑  Faulkes 1995, p. 17. sfn error: no target: CITEREFFaulkes1995 (help)
2. ↑  Simek 2007, p. 375. sfn error: no target: CITEREFSimek2007 (help)
**อีแรน บอร์โดนี** (ฝรั่งเศส: *Irène Bordoni*; 16 มกราคม ค.ศ. 1885 – 19 มีนาคม ค.ศ. 1953) นักแสดงและนักร้องชาวฝรั่งเศส-อเมริกัน

ชีวิตในช่วงต้น
--------------

บอร์โดนีเ เกิดที่กรุงปารีส ประเทศฝรั่งเศส, โดยเป็นลูกสาวของโซเวอร์ บอร์โดนี ผู้เป็นช่างตัดเสื้อ และมารี เลอมงนิเยร์ ส่วนฟร็องซัว มีแล จิตรกรในคริสต์ศตวรรษที่ 19 ที่เป็นลุงของพ่อแม่เธอนั้นได้เสียชีวิตจากมหันตภัย*ไททานิก* อีแรน บอร์โดนี กลายเป็นนักแสดงเด็กแสดงในปารีสบนเวทีและในภาพยนตร์เงียบเป็นเวลาสองสามปี โดยเซ็นสัญญากับอ็องเดร ชาร์ล็อต ผู้เป็นตัวแทนเกี่ยวกับละคร บอร์โดนีได้ปรากฏตัวครั้งแรกบนเวทีเมื่ออายุ 13 ปี ที่*วาเยตี* ปารีส

เธอเดินทางไปสหรัฐเมื่อวันที่ 28 ธันวาคม ค.ศ. 1907 โดยเป็นผู้นำใน*แอ็ส. แอ็ส. ลา พรอว็องส์* ปีเกิดของบอร์โดนีระบุไว้ในชีวประวัติการแสดงละครมาตรฐานเท่ากับปี ค.ศ. 1895 แต่ปีเกิดที่แท้จริงของเธอคือ ค.ศ. 1885 อีแรน บอร์โดนี อายุ 22 ปีในรายชื่อผู้โดยสารของเรือเมื่อเธอมาถึงสหรัฐในปี ค.ศ. 1907 เธอได้ไปที่รีโน รัฐเนวาดา เป็นครั้งแรก ซึ่งมีรายงานว่าพ่อของเธอได้ตั้งรกรากก่อนหน้านี้

อ้างอิง
-------

1. ↑  *Great Stars of the American Stage* by Daniel C. Blum, c. 1952 orig. (this version 1954 edition) *Profile #97*
2. ↑  Moore, James Ross, *André Charlot*, 2005, page 22
3. ↑  Group, Gale, *Who Was Who in the Theatre, 1912–1976: A Biographical Dictionary of Actors*, 1978, page 244
4. ↑  "The Statue of Liberty & Ellis Island". *ellisisland.org*.
5. ↑  Moreno, Barry, *Ellis Island's Famous Immigrants*, 2008, p. 81

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**อีแรน บอร์โดนี**

* อีแรน บอร์โดนี ที่อินเทอร์เน็ตมูวีเดตาเบส
* อีแรน บอร์โดนี ที่อินเทอร์เน็ตบรอดเวย์ดาตาเบส แก้ไขสิ่งนี้ที่วิกิสนเทศ
* *Irene Bordoni* ที่ออลมูวี
* Max Fleischer cartoon *Just a Gigolo* (1932) with Bordoni singing the title song ที่ยูทูบ
ในพีชคณิตเชิงเส้น **เมทริกซ์ทแยงมุม** คือเมทริกซ์จัตุรัสที่มีสมาชิกนอกเหนือจากเส้นทแยงมุมเป็นศูนย์ ซึ่งสมมติให้เส้นทแยงมุมนั้นลากจากสมาชิกบนซ้ายไปยังสมาชิกล่างขวา (เฉียงลง ↘) ส่วนสมาชิกบนเส้นทแยงมุมสามารถเป็นค่าใดๆ ก็ได้รวมทั้งศูนย์

หากกำหนดให้เมทริกซ์ {\displaystyle D=(d\_{i,j})} เป็นเมทริกซ์จัตุรัสมิติ *n*×*n* เมทริกซ์ D จะเป็นเมทริกซ์ทแยงมุมก็ต่อเมื่อ

{\displaystyle d\_{i,j}=0;\quad i\neq j}
สำหรับทุกค่าของ {\displaystyle i,j\in \left\{1,\ldots ,n\right\}}

ตัวอย่างเมทริกซ์ทแยงมุม เช่น

{\displaystyle {\begin{bmatrix}1&0&0\\0&4&0\\0&0&-3\end{bmatrix}}}
เมทริกซ์ทแยงมุมอาจหมายถึงเมทริกซ์แบบอื่นๆ ที่ไม่เป็นเมทริกซ์จัตุรัส (มิติ *m*×*n*) แต่เข้ากับเงื่อนไขที่ระบุไว้ด้านบน กล่าวคือสมาชิกที่นอกเหนือจาก *d**i*, *i* เป็นศูนย์ เช่น

{\displaystyle {\begin{bmatrix}1&0&0\\0&4&0\\0&0&-3\\0&0&0\\\end{bmatrix}}} หรือ {\displaystyle {\begin{bmatrix}1&0&0&0&0\\0&4&0&0&0\\0&0&-3&0&0\end{bmatrix}}}
อย่างไรก็ตาม บทความนี้จะกล่าวถึงเมทริกซ์ทแยงมุมที่เป็นเมทริกซ์จัตุรัสเท่านั้น ซึ่งเป็นความหมายทั่วไป

เมทริกซ์ทแยงมุมใดๆ เป็นเมทริกซ์สมมาตร และเป็นเมทริกซ์แบบสามเหลี่ยมทั้งบนและล่าง

เมทริกซ์เอกลักษณ์ {\displaystyle I\_{n}} และเมทริกซ์ศูนย์ที่เป็นเมทริกซ์จัตุรัส ล้วนเป็นเมทริกซ์ทแยงมุม

การดำเนินการบนเมทริกซ์ทแยงมุม
-----------------------------

การดำเนินการบนเมทริกซ์ได้แก่ การบวกและการคูณเมทริกซ์ เป็นสิ่งที่ง่ายบนเมทริกซ์ทแยงมุม หากเขียนสัญลักษณ์นี้แทนเมทริกซ์ทแยงมุม {\displaystyle \operatorname {diag} (a\_{1},...a\_{n})} ซึ่งสมาชิกบนเส้นทแยงมุมหลักเป็น {\displaystyle a\_{1},...a\_{n}\!} จากมุมบนซ้ายไปยังมุมล่างขวาตามลำดับ สำหรับการบวกเมทริกซ์ทแยงมุม จะได้ว่า

{\displaystyle \operatorname {diag} (a\_{1},...a\_{n})+\operatorname {diag} (b\_{1},...b\_{n})=\operatorname {diag} (a\_{1}+b\_{1},...a\_{n}+b\_{n})}
และสำหรับการคูณจะได้ว่า

{\displaystyle \operatorname {diag} (a\_{1},...a\_{n})\cdot \operatorname {diag} (b\_{1},...b\_{n})=\operatorname {diag} (a\_{1}b\_{1},...a\_{n}b\_{n})}
เมทริกซ์ทแยงมุม {\displaystyle \operatorname {diag} (a\_{1},...a\_{n})} จะสามารถมีตัวผกผันได้ก็ต่อเมื่อสมาชิกทุกตัวใน {\displaystyle a\_{1},...a\_{n}\!} ต้องไม่เป็นศูนย์ ดังนั้นเราจะได้ว่า

{\displaystyle \operatorname {diag} (a\_{1},...a\_{n})^{-1}=\operatorname {diag} (a\_{1}^{-1},...a\_{n}^{-1})}

อ้างอิง
-------

* Roger A. Horn and Charles R. Johnson, *Matrix Analysis*, Cambridge University Press, 1985. ISBN 0-521-30586-1 (hardback), ISBN 0-521-38632-2 (paperback).

ดูเพิ่ม
-------

* เมทริกซ์ทแยงมุมรอง

แหล่งข้อมูลอื่น
---------------

* Diagonal matrix on PlanetMath
| ข้อมติคณะมนตรีความมั่นคงแห่งสหประชาชาติที่ 827 |
| --- |
| วันที่: | 25 พฤษภาคม 1993 |
| **การประชุมครั้งที่:** | 3,217 |
| **รหัส:** | S/RES/827 (เอกสาร) |
| 

---

 |
| คะแนนเสียง: | รับ: 15 
งดออกเสียง: 0 
ไม่รับ: 0  |
| **เรื่อง:** | ศาลพิเศษ (อดีตยูโกสลาเวีย) |
| ผล: | เห็นชอบ |
| 

---

 |
| องคาพยพของคณะมนตรีความมั่นคงใน ค.ศ. 1993: |
| *สมาชิกถาวร:* |
|  จีน  ฝรั่งเศส  รัสเซีย  บริเตนใหญ่  สหรัฐ |
| *สมาชิกไม่ถาวร:* |
|  บราซิล  กาบูเวร์ดี  จิบูตี  สเปน  ฮังการี |
|  ญี่ปุ่น  โมร็อกโก  นิวซีแลนด์  ปากีสถาน  เวเนซุเอลา |
| 

---

 |
|  |
| ศาลอาญาระหว่างประเทศในอดีตยูโกสลาเวีย |

**ข้อมติคณะมนตรีความมั่นคงแห่งสหประชาชาติที่ 827** มีมติเห็นชอบอย่างเป็นเอกฉันท์เมื่อวันที่ 25 พฤษภาคม พ.ศ. 2536 หลังจากยืนยันข้อมติที่ 713 (พ.ศ. 2534) และข้อมติในภายหลังทั้งหมดในประเด็นเกี่ยวกับอดีตยูโกสลาเวีย และอนุมัติรายงาน S/25704 ของเลขาธิการสหประชาชาติ บุฏรุส บุฏรุส-ฆอลี โดยมีระเบียบของศาลระหว่างประเทศเป็นภาคผนวก ซึ่งก่อตั้งศาลอาญาระหว่างประเทศในอดีตยูโกสลาเวีย

เนื่องจากมีการละเมิดกฎหมายมนุษยธรรมระหว่างประเทศในอดีตยูโกสลาเวียอย่างต่อเนื่อง โดยเฉพาะอย่างยิ่งในบอสเนียและเฮอร์เซโกวีนา รวมทั้งการสังหารหมู่ การกักขังอย่างเป็นระบบ และการข่มขืนสตรี ไปตลอดจนถึงการล้างเชื้อชาติ ข้อมติดังกล่าวตกลงใจว่าสถานการณ์ได้เกิดเป็นภัยคุกคามต่อสันติภาพและความมั่นคงระหว่างประเทศ โดยประกาศเจตนาเพิ่มเติมว่าจะยุติอาชญากรรมดังกล่าวและนำความยุติธรรมกลับคืนแก่เหยื่อ คณะมนตรีฯ ตัดสินใจว่าการก่อตั้งศาลพิเศษและการดำเนินคดีแก่บุคคลซึ่งรับผิดชอบต่อการละเมิดเล่านี้ โดยเป็นการยืนยันการตัดสินใจในข้อมติที่ 808 (พ.ศ. 2536)

อ้างอิง
-------

1. ↑  Martínez, Magdalena M. Martín (1996). *National sovereignty and international organizations*. Martinus Nijhoff Publishers. p. 279. ISBN 978-90-411-0200-3.
2. ↑  Cryer, Robert (2007). *An introduction to international criminal law and procedure*. Cambridge University Press. p. 103. ISBN 978-0521876094.

แหล่งข้อมูลอื่น
---------------

* วิกิซอร์ซมีงานที่เกี่ยวข้องกับ ข้อมติคณะมนตรีความมั่นคงแห่งสหประชาชาติที่ 827
* Text of the Resolution at undocs.org
**ข้อมติสมัชชาใหญ่แห่งสหประชาชาติที่ 67/19** เป็นข้อมติที่ยกระดับปาเลสไตน์ขึ้นเป็นสถานะรัฐผู้สังเกตการณ์ที่มิใช่สมาชิกในสหประชาชาติ ข้อมติดังกล่าวได้รับมติเห็นชอบจากสมัยประชุมที่ 67 แห่งสมัชชาใหญ่แห่งสหประชาชาติ เมื่อวันที่ 29 พฤศจิกายน พ.ศ. 2555 ซึ่งเป็นวันสากลว่าด้วยความเป็นปึกแผ่นกับชาวปาเลสไตน์ (International Day of Solidarity with the Palestinian People) และวันครบรอบ 65 ปี การลงมติเห็นชอบข้อมติที่ 181(2) โดยสมัชชาใหญ่ ว่าด้วยรัฐบาลปาเลสไตน์ในอนาคต ข้อมติฉบับร่างได้รับการเสนอโดยผู้แทนของปาเลสไตน์ในสหประชาชาติ อย่างไรก็ดี ข้อมติดังกล่าวยังรักษาสถานะขององค์การปลดปล่อยปาเลสไตน์เป็นผู้แทนของชาวปาเลสไตน์ในระบบสหประชาชาติ แม้จะถูกมองอย่างกว้างขวางว่าเป็นเพียงสัญลักษณ์ แต่ญัตติผ่านความเห็นชอบ สถานะใหม่นี้ทำให้ปาเลสไตน์เทียบเท่ากับสันตะสำนัก

อ้างอิง
-------

1. ↑  "A/67/L.28 of 26 November 2012 and A/RES/67/19 of 29 November 2012". Unispal.un.org. คลังข้อมูลเก่าเก็บจากแหล่งเดิมเมื่อ 2012-12-10. สืบค้นเมื่อ 2012-12-02.
2. 1 2  "Palestine poised for symbolic but historic victory at UN". Zee News. สืบค้นเมื่อ 29 November 2012.
3. ↑  Vick, Karl (22 November 2012). "Why Palestine Will Win Big at the UN". *Time*. สืบค้นเมื่อ 29 November 2012.
**วัดพระธาตุราษฎร์บำรุง**  เดิมชื่อ **วัดราษฎร์สามัคคี** หรือ **วัดหลวงพ่อดำ** ตั้งอยู่บ้านเลขที่ 206  หมู่ที่ 6 ถนนมิตรภาพ (อุดรธานี – หนองคาย) บ้านโนนธาตุ ตำบลหนองกอมเกาะ อำเภอเมืองหนองคาย จังหวัดหนองคาย สร้างเมื่อวันที่ 1 มกราคม 2475 บนพื้นที่ 23 ไร่เศษ

ประวัติ
-------

ก่อนหน้าที่จะสร้างวัด ชาวบ้านยังไม่มีประจำหมู่บ้าน จะต้องเดินทางไปร่วมทำบุญที่บ้านคำแค ซึ่งอยู่ห่างออกไปจากหมู่บ้านของตน  ทำให้เกิดความไม่สะดวกต่อการเดินทาง การประกอบพิธีกรรมทางพระพุทธศาสนา ดังนั้นเมื่อประมาณ พ.ศ. 2470 มีชาวบ้านโนสังข์กลุ่มหนึ่ง ประกอบด้วยนายเกิด มาตทะสุทธิ์ นายดี กิริยา นายมั่น สีสุระ นายเบ้า จิตประเสริฐ นายคอด พรมภิภักดิ์ นายคูณ หมั่นพลศรี นายคูณ จันทรินทร์ นายอุ้ย สุขเสริม และชาวบ้านคนอื่น ๆ จึงได้ร่วมใจกันแผ้วถางป่าเพื่อสร้างวัดประจำหมู่บ้านขึ้นทางทิศตะวันตก ตั้งชื่อว่า วัดราษฎร์สามัคคี และเปลี่ยนชื่อเป็นวัดพระธาตุราษฎร์บำรุง เมื่อวันที่ 31 มีนาคม พ.ศ. 2536

สถานที่สำคัญและสิ่งศักดิ์สิทธิ์
-------------------------------

พระบรมสารีริกธาตุ  บรรจุในเจดีย์  5  พระองค์  ปัจจุบันได้ประกอบพิธีเปิดกรุพระธาตุ  เมื่อวันที่ 31 ธันวาคม พ.ศ. 2558 เพื่ออัญเชิญพระบรมสารีริกธาตุไปประดิษฐานชั่วคราว ณ อุโบสถ เนื่องจากพระธาตุเจดีย์ 5 พระองค์ชำรุดทรุดโทรมเป็นอย่างมาก เมื่อสร้างพระมหาธาตุเจดีย์องค์ใหม่แล้วเสร็จ จะได้อัญเชิญพระบรมสารีริกธาตุ และวัตถุมงคลต่าง ๆ ไปประดิษฐาน

หลวงพ่อดำ พระพุทธรูปประจำอุโบสถ หล่อด้วยทองสัมฤทธิ์ เมื่อปี พ.ศ.  2546 จำลองมาจากพระพุทธรูป หลวงพ่อดำ แห่งมหาวิทยาลัยนาลันทา ประเทศอินเดีย มีพุทธคุณในด้านแคล้วคลาดปลอดภัย และโชคลาภ

รายนามเจ้าอาวาส
---------------

* พระอธิการบุญมี  กตปุญฺโญ พ.ศ. 2475 –2500
* พระอธิการบุญมี  ถาวโร พ.ศ. 2500 – 2508
* พระอธิการพวน  ภูริปญฺโญ พ.ศ. 2525 – 2531
* พระครูสุญาณโสภิต (วิรัช  วีรญาโณ)พ.ศ. 2532 – ปัจจุบัน

อ้างอิง
-------

1. ↑  "ประวัติวัดพระธาตุราษฎร์บำรุง".
"**วิสเซิล**" (อังกฤษ: Whistle) เป็นเพลงของแร็ปเปอร์ชาวอเมริกัน โฟล ไรเดอ จากอัลบั้มลำดับที่สี่ *ไวลด์วันส์* (2012) ออกจำหน่ายวันที่ 24 เมษายน ค.ศ. 2012 เป็นซิงเกิลที่สามจากอัลบั้ม "วิสเซิล" เขียนโดยโฟล ไรเดอ เดวิด กลาส มาร์คัส คิลเลียน จัสติน แฟรงส์ เบรยัน ไอแซก และแอนโตนิโอ มอบลี โปรดิวซ์โดยดีเจ แฟรงก์ อี และกลาส เนื้อเพลงมีเนื้อหาเกี่ยวกับเพศ

"วิสเซิล" เป็นเพลงป็อปแร็ป มีลักษณะพิเศษที่ทำนองเป็นเสียงผิวปาก เมื่อออกจำหน่าย เพลงได้รับคำวิจารณ์แบบคละกันจากนักวิจารณ์เพลง โดยทั่วไปจะชื่นชมเสียงดนตรีป็อป ชี้ว่าเป็นไปได้ว่าเพลงจะกลายเป็นเพลงดังอีกเพลงที่มีท่อนสร้อยที่ "ฟังติดหู" แต่นักวิจารณ์หลายคนวิจารณ์เนื้อเพลงในแง่ลบ ตีความว่าเป็นการเกลื่อนคำว่าออรัลเซ็กส์อย่างอ่อน ๆ เรียกว่าเป็น "เพลงที่เฉียบแหลมน้อยที่สุด" "วิสเซิล" ประสบความสำเร็จ ขึ้นอันดับหนึ่งในหลายประเทศ และขึ้นสิบอันดับแรกในอีกหลายประเทศเช่นกัน ในสหรัฐอเมริกา เพลงขึ้นอันดับหนึ่งบนบิลบอร์ดฮอต 100 เป็นเพลงที่สามของโฟล ไรเดอที่ขึ้นอันดับหนึ่ง และเป็นเพลงแรกตั้งแต่เพลง "ไรต์ราวด์" เมื่อ ค.ศ. 2009

มิวสิกวิดีโอกำกับโดยมาร์ก คลาสเฟลด์ ออกอากาศวันที่ 24 พฤษภาคม ค.ศ. 2012 ถ่ายทำที่อากาปุลโก ประเทศเม็กซิโก และใช้หน้าจอแยกในหลายช่วงของวิดีโอ ส่วนใหญ่แสดงให้เห็นโฟล ไรเดอและหญิงสาวบนชายหาด หลังจากออกอากาศ มิวสิกวิดิโอได้รับคำวิจารณ์ตั้งแต่ด้านบวกไปจนถึงคละกัน นักวิจารณ์เพลงมองว่า เป็นวิดีโอที่เข้ากับเพลงได้อย่างสมบูรณ์ โฟล ไรเดอ ส่งเสริมเพลงด้วยการแสดงในรอบชิงชนะเสิศของรายการ *เดอะวอยซ์*

อ้างอิง
-------

1. ↑  Daw, Robbie (April 17, 2012). "Flo Rida Wants You To Blow His "Whistle" In Least Subtle Song Ever". Idolator. Buzz Media. สืบค้นเมื่อ June 20, 2012.
**อากินะ โฮโมโตะ** (法元 明菜, ほうもと あきな, 5 สิงหาคม 1996 - ) เป็นนักพากย์และนักร้องชาวญี่ปุ่น เกิดที่จังหวัดทตโตริ อยู่สังกัดจัสต์โปร

ประวัติ
-------

เกิดที่จังหวัดทตโตริ เติบโตในจังหวัดชิบะ สาธารณรัฐประชาชนจีน และ จังหวัดโอซากะ

มีความสามารถพิเศษคือ ภาษาจีน (ทั้ง ภาษาจีนมาตรฐานและกวางตุ้ง) เมื่ออนิเมะซีรีส์ Live Animation Intuition x Algorithm เปิดรับออดิชันขึ้นทาง LINE จึงได้รับสมัครและเพราะพูดภาษาจีนได้จึงได้รับเลือกให้รับบทเป็นหลินหลิน

มีแม่เป็นคนจีน เคยได้อาศัยอยู่ที่มณฑลกวางตุ้ง ประเทศจีนตั้งแต่ชั้นประถมศึกษาปีที่ 2 ถึงชั้นมัธยม 3 เนื่องจากพ่อของเธอต้องการให้เธอพูดภาษาจีนได้ ชื่อภาษาจีนที่ใช้ในตอนนั้นคือ "หยางหมิง" (楊明) ที่บ้านพูดทั้งภาษาจีนและภาษาญี่ปุ่นผสมกัน

ชื่อ **อากินะ** เป็นชื่อจริง ที่มีของชื่อมาจากการที่พ่อของเธอเป็นแฟนเพลงของอากินะ นากาโมริ

ผลงานพากย์
----------

* *เลิฟไลฟ์! ชมรมสคูลไอดอลนิจิงะซากิ* (จง หลานจู)

อ้างอิง
-------

1. ↑  "あだ名決定しましたー！「ほーみん」です！". *Twitter*. 2021-05-19. สืบค้นเมื่อ 2021-05-22.
2. 1 2  "法元 明菜 - Just Production 株式会社 ジャスト プロ WEBSITE". ジャストプロ. สืบค้นเมื่อ 2022-04-26.
3. ↑  "『直感×アルゴリズム♪ 2nd Season』へ法元明菜さん出演 | 声優・俳優養成機関 ヤオヨロズ ボイスラボ" (ภาษาญี่ปุ่น). สืบค้นเมื่อ 2019-12-21.
4. 1 2  "あとでエーペックスやる". 2021-09-08. สืบค้นเมื่อ 2021-09-08.
**จงคาปา** (ทิเบต: ཙོང་ཁ་པ་, พินอินทิเบต: *zong ka ba*) เป็นลามะที่มีบทบาทสำคัญในนิกายเกลุก เกิดเมื่อ พ.ศ. 1900 ที่เมืองจงคา แคว้นอัมโต รับศีลอุบาสกจากอาจารย์รอลเปดอร์ เจ กรรมะปะองค์ที่ 4 กุงกะนิงโป ตั้งแต่อายุ 3 ขวบ บวชเป็นสามเณรเมื่ออายุ 7 ขวบ ได้ฉายาว่า **โลซัง จักปา** (བློ་བཟང་གྲགས་པ་) เข้ารับพิธีอภิเษกของเหรุกะ ยมานตกะและเหวัชระ

จงคาปาออกเดินทางเพื่อแสวงหาความรู้จากอาจารย์นิกายต่างๆ ทั้งเรียนเรื่องจิตตรัสรู้และมหามุทราจากอาจารย์เซนงะ โชกบี เจลโป เรียนการแพทย์จากอาจารย์คอนซ็อก และไปศึกษาพระวินัย ปรากฏการณ์วิทยา การรับรู้ที่ถูกต้อง มาธยมิก คุยหสมาช ที่วัดสักยะ ได้รับถ่ายทอดคำสอนของนโรปะ กาลจักร มหามุทรา มรรควิถีและผล จักรสัมภวะ จงคาปาได้นำความรู้นี้มาถ่ายทอดให้ลูกศิษย์ ซึ่งต่อมาได้พัฒนาเป็นนิกายเกลุก 
จงคาปาถึงแก่กรรมเมื่ออายุ 60 พรรษา ท่านได้ยกตำแหน่งเจ้าอาวาสวัดกันแต็นให้เจลซับเจ ซึ่งเป็นการเริ่มต้นสืบทอดผู้นำสายนิกายเกลุก

พิธีกรรมที่เกี่ยวข้อง
---------------------

* พิธีกานเด็นตันตระ เป็นพิธีกรรมที่จงคาปาริเริ่มขึ้น โดยจะเริ่มพิธีในวันที่ 3-15 ของเดือนที่ 2 ตามปฏิทินทิเบต เป็นพิธีฉลองเทพเจ้าที่สำคัญฝ่ายวัชรยาน เช่น จักรสังวร กาลจักร วัชรปาณี
* พิธีกานเด็นงาซอด จัดขึ้นในวันที่ 25 ของเดือนที่ 10 ตามปฏิทินทิเบต เป็นการฉลองวันมรณภาพของท่านจงคาปา โดยทั้งพระและฆราวาสจะจุดตะเกียงน้ำมันเพื่อรำลึกถึงจงคาปา ทะไลลามะจะทำพิธีนี้โดยเฉพาะในพระราชวังโปตาลา

อ้างอิง
-------

* ฉัตรสุมาลย์ กบิลสิงห์ ษัฏเสน. พระพุทธศาสนาแบบทิเบต. กทม. ศูนย์ไทยทิเบต. 2538